Հոսանքի ուղղությամբ

«**Հոսանքի ուղղությամբ**» (),  ամերիկյան «Կորուսյալները» () հեռուստասերիալի երկրորդ եթերաշրջանի երկրորդ սերիան, իսկ ընդհանուր հաշվում՝ 27-րդ։ Սցենարը գրել են Սթիվեն Մաեդան և Լեոնարդ Դիքը, իսկ ռեժիսորը Սթիվեն Ուիլյամսն է։ Պրեմիերան ԱՄՆ-ում կայացել է 2005 թվականի սեպտեմբերի 28-ին՝ American Broadcasting Company հեռուստաալիքով։ Այս սերիայի կենտրոնական կերպարը Մայքլն է։ Հետադարձ հիշողություններում ցուցադրվում է նրա պայքարը որդու՝ Ուոլթ Լլոյդի խնամակալությունը ստանալու համար։

Սյուժեն կենտրոնացած է լաստի պատմության վրա, որը սկսվել էր առաջին եթերաշրջանի վերջին «Վերջ» սերիայից, ինչպես նաև կրկնում է որոշ իրադարձություններ, որոնք ցուցադրվել էին նախորդ սերիայում՝ «Գիտության մարդ, հավատքի մարդ»։ Սկզբնապես սերիան նախատեսված էր որպես Սոյերի կենտրոնական դրվագ, սակայն սցենարը վերաշարադրվել է՝ Մայքլին դարձնելով գլխավոր հերոս։ Ծովային տեսարանները նկարահանվել են Հավայան ափերին։ «Հոսանքի ուղղությամբ» սերիան դիտել է 23.17 միլիոն ամերիկացի հեռուստադիտող, ինչը դարձրել է այն սերիալի երկրորդ ամենադիտված դրվագը։ Սակայն սերիան ստացել է բացասական գնահատականներ։ Քննադատները դժգոհ էին հետադարձ հիշողությունների և լաստի վրա տեղի ունեցող տեսարաններից, ինչպես նաև նշել էին սյուժեի զարգացման պակասը։

## Սյուժե
Հետադարձ հիշողություններում Մայքլ Դոուսոնը պայքարում է իր որդու համար՝ իր նախկին ընկերուհու՝ Սյուզան Լլոյդի դեմ, որը խնդրում է Մայքլին հրաժարվել ծնողական իրավունքներից իրենց որդի Ուոլթի նկատմամբ։ Թեև սկզբում Մայքլը դիմադրում է և նույնիսկ դատի է տալիս՝ փորձելով պահել խնամակալությունը, ի վերջո նա փափկում է, երբ Սյուզանը համոզում է նրան մտածել՝ արդյոք նա հետապնդում է իր սեփական շահերը, թե՝ Ուոլթի։

Այն բանից հետո, երբ Մյուսները (The Others) հարձակվում և ոչնչացնում են լաստը, Սոյերը հայտնվում է օվկիանոսի մակերևույթին։ Լսվում են Մայքլի ճիչերը, ով շարունակ կանչում է Ուոլթին, իսկ Սոյերը կանչում է Ջինին։ Սոյերը որոշում է առաջինը փրկել Մայքլին։ Նա մոտենում է նրան, դուրս բերում ջրից լաստի կտորի վրա և արհեստական շնչառություն է անում։ Մայքլը ուշքի է գալիս և մեղադրում Սոյերին, որ նա արձակել է լուսային հրթիռ, և հենց դա է գրավել հարձակվողների ուշադրությունը։ Շուտով նրանք նկատում են, որ իրենց լաստի մոտ շնաձուկն է պտտվում․ Մայքլը կարծում է, որ շնաձուկը գրավվել է Սոյերի վերքից հոսող արյունով։ Նրանց միջև վեճը շարունակվում է։

Ճամբարում, այն բանից հետո, երբ Քեյթը անհետանում է բունկերում, Ջոն Լոքը նույնպես ներս է մտնում և գտնում Քեյթին՝ ուշագնաց վիճակում համակարգչային սենյակում։ Զենքով զինված Դեսմոնդը մոտենում է նրանց հետևից և հարցնում Լոքին՝ «դու՞ ես»։ Սկզբում Լոքը փորձում է համոզել նրան, որ ինքը հենց այն մարդն է, ում Դեսմոնդը փնտրում է, սակայն չի կարողանում ճիշտ պատասխանել Դեսմոնդի հանելուկին։ Դեսմոնդը հրամայում է Քեյթին կապել Լոքին։ Սակայն Լոքը համոզում է Դեսմոնդին, որ ավելի ճիշտ կլինի կապել Քեյթին։ Դեսմոնդը համաձայնվում է, իսկ Լոքը գաղտնի կերպով դանակ է փոխանցում Քեյթին, մինչև նրան կողպում են մութ սենյակում։ Քեյթը ազատվում է և պարզում, որ գտնվում է մեծ պահեստում, որը լցված է սննդամթերքով։ Ամեն ինչ պահվում է տարօրինակ նշաններով պիտակավորված արկղերում։ Այնուհետև Քեյթը բարձրանում է օդափոխման խողովակով։

Սյուժեն զարգանում է այն կետից, որտեղ ավարտվել էր նախորդ սերիան։ Սկսում է հնչել կլակսոն ազդանշան։ Դեսմոնդը, զենքը ձեռքին, Լոքին տանում է դեպի համակարգչային տերմինալը և ստիպում նրան մուտքագրել «թվերը», որոնք զրոյացնում են 108-րոպեանոց թայմեր։ Քիչ անց Դեսմոնդը հայտնաբերում է Ջեքին և հրացանը նրան ուղղած, ուղարկում է դեպի համակարգչային սենյակ։ Այնտեղ նա ստիպում է Լոքին դիմավորել Ջեքին՝ այնպես, ինչպես դա ներկայացվել էր նախորդ սերիայում։

Լաստի վրա Մայքլն ու Սոյերը նկատում են լաստի սնամեջ գլաններից մեկը և որոշում են լողալ դեպի այն։ Սոյերը մոտենում է սնամեջ գլանին՝ Մայքլին տալով ատրճանակ՝ եթե հանկարծ շնաձուկ հայտնվի։ Երբ շնաձուկը իսկապես հայտնվում է, Մայքլը մի քանի անգամ կրակում է՝ կարծես վնասելով նրան։ Այնուհետև Մայքլը բարձրանում է գլանի վրա՝ Սոյերի մոտ։ Երբ արևածագ է լինում, Մայքլը սկսում է լաց լինել՝ գիտակցելով, որ չպետք է Ուոլթին իր հետ վերցներ լաստ, և ինքն իրեն է մեղադրում որդու առևանգման համար։ Այդ պահին Սոյերը նկատում է, որ իրենք կրկին հայտնվել են կղզու մոտ։ Երբ նրանք մոտենում են ափին, տեսնում են Ջինին՝ ձեռքերն ետևից կապված, ով վազելով մոտենում է նրանց և բղավում է՝ «Մյուսները»։ Շուտով հայտնվում են նրանք, ովքեր պահել էին Ջինին գերի։

## Արտադրություն
Առաջին եթերաշրջանի վերջին սերիան ավարտվում է երկու դրամատիկ պահով (քլիֆհենգերով)՝ բունկերի բացմամբ և «Մյուսների» հարձակմամբ Մայքլի լաստի վրա։ Երբ սկսվեց երկրորդ եթերաշրջանի արտադրությունը, սցենարիստները որոշեցին, որ սեզոնի պրեմիերան՝ «Գիտության մարդ, հավատքի մարդ», կենտրոնանալու է բունկերի վրա՝ լաստի պատմությունն թողնելով երկրորդ սերիայի՝ «Հոսանքի ուղղությամբ»-ի համար։ Որպեսզի առաջին սերիան չափից դուրս ծանրաբեռնված չլիներ, բունկերին վերաբերող որոշ սյուժետային գծեր, օրինակ՝ Լոքքի ներխուժումը, տեղափոխվեցին հենց «Հոսանքի ուղղությամբ» սերիա։ Սկզբում նախատեսված էր, որ սերիան կենտրոնանալու է Սոյերի վրա, իսկ որպես հրավիրված աստղ դերակատարում պետք է ունենար Ջոլին Բլելոքը, սակայն սցենարը «հայտնի վերջին րոպեին» ամբողջությամբ վերաշարադրվեց, և սերիան դարձել է Մայքլի վերաբերյալ կենտրոնական դրվագը։

Ռեժիսոր Սթիվեն Ուիլյամսը ծովում անցկացված նկարահանումները անվանել է մարտահրավեր, քանի որ ալիքներն ստիպում էին տեսախցիկները, լույսերը և այն դեկորացիաները, որոնց վրա կանգնած էին դերասանները, «համաժամանակ շարժվել միմյանց հետ»։ Սակայն Ուիլյամսի կարծիքով՝ այդ տեսարաններն արդյունքում դարձել են ավելի իրական։ Ջրային տեսարանների նկարահանումներն ավարտելու համար պահանջվեց երեք գիշեր, իսկ Հարոլդ Փերրինոն (Մայքլի դերակատարն) հատուկ պատրաստվում էր նկարահանումներին՝ զբաղվելով լողով։ Այն պահին, երբ Սոյերը պատրաստվում է լողալ դեպի մյուս հարթակը, նրա կողքով անցնում է շնաձուկ, և ջրի տակ կարելի է մի պահ նկատել DHARMA Initiative նախագծի խորհրդանիշը՝ նրա մեջքի լողի վրա։ Սա պլանավորված հումորային Զատկի ձու էր (գաղտնի հղում), որը սակայն դիտողներին ավելի շուտ ու պարզ տեսանելի դարձավ, քան նախատեսված էր։ Թեև նկարահանվել էր մեխանիկական շնաձուկ, որի շարժումները պետք է վերահսկեին երեք տիկնիկավարներ, այն կադրը, որտեղ շնաձուկը հարձակվում է Մայքլի վրա, նկարահանվել է պարզապես շնաձկան լողաթիակի օգնությամբ, որը պահում էր նկարահանող անձնակազմը։

## Քննադատների գնահատական
«Հոսանքի ուղղությամբ» սերիան դիտել է 23.17 միլիոն ամերիկացի հեռուստադիտող, ինչը դարձնում է այն սերիալի պատմության մեջ երկրորդ ամենադիտված սերիան, զիջելով միայն սեզոնի պրեմիերային։

### Գնահատական
Այս սերիան հիմնականում ստացել է բացասական արձագանքներ։ Filmfodder.com կայքի գրախոս Մակ Սլոկումը նշել է, որ «այստեղ ամեն ինչ չէ ոչ հետաքրքիր էր»։ Ջեֆ Ջենսենը (Entertainment Weekly) ֆլեշբեքներն անվանել է «այն ամենաանհետաքրքիրն ու անշնորհք կերպով տեղադրվածը, ինչ մենք երբևէ տեսել ենք», քանի որ դրանք իրեն որևէ նոր բան չէին հաղորդում։ Նա նաև դժգոհել է Մայքլի հետ տեղի ունեցող իրադարձություններից կղզում՝ ընդգծելով, որ «դերասաններն ու ռեժիսորները վերջնականապես համոզված չէին, թե ինչ անել այդ տեսարանների հետ»։ Ջեֆ Ջենսենը, սակայն, գովեստով է արտահայտվել բունկերում տեղի ունեցող տեսարանների մասին, նշելով, որ Թերի Օ’Քուինի խաղն ու նրա փոխգործակցությունը Հենրի Յեն Քյուսիկի հետ «փրկում էին սեզոնի առաջին միջին մակարդակի դրվագը»։

Քրիս Քարաբոթը (IGN-ից) սերիային տվել է 8.2 միավոր 10-ից, գովեստով նշելով Հարոլդ Փերրինոյի խաղը և ֆլեշբեքը. Крис Каработт из IGN дал эпизоду 8,2 баллов из 10, похвалив выступление Перрино и флэшбек,։ Սակայն հետագայում նույն կայքը սերիան դասել է «Կորուսյալները» սերիալի 115 դրվագներից 80-րդ հորիզոնականում, հումորով ավելացնելով, որ շնաձուկը պետք է Մայքլին ուտեր՝ «մեզ փրկելով այդ անդադար «Ուոոոոոո՜լտ» և «Նրանք տարան նրան... ուղիղ իմ ձեռքից» ճիչերից։ Լոս Անջելես Թայմս-ի կազմած նմանատիպ ցուցակում «Հոսանքի ուղղությամբ» սերիան զբաղեցրել է չորրորդ տեղը վատագույն դրվագների շարքում, այն բնորոշվել է որպես «ձանձրալի»։ New York Magazine-ը դրվագը ներառել է «Կորուսյալները» սերիալի 20 ամենաանիմաստ սերիաների ցանկում՝ նշելով, որ այն կլիներ ավելի լավը, եթե Սոյերն ու Մայքլը արագ‌ հասնեին ափ։

## Ծանոթագրություններ

## Արտաքին հղումներ
* «Հոսանքի ուղղությամբ» ABC-ում

Կատեգորիա:«Կորուսյալները» հեռուստասերիալի սերիաները